Анаға құрмет

Ана-осы бір сөзде қанша мағына бар десеңші.... Ана-үйдің берекесі, бала –үйдің мерекесі деп халқымыз бекерге айтпаған болар. Ана-ағып жатқан шексіз бұлақ, өйткені қуансаң да, қиналсаң да, ана алдына барасың.Жар сүйіп,бала сүйіп қуансаң да, жақыныңның азасына күйіп қайғырсаңда, жаныңнан табылатын , осы-ана емес пе?Ана-ұлттың айнасы,көркі,еліміздің жеріміздің рухани таусылмас қазынасы.Адамның аузынан шығатын ең алғаш сөзі де –«ана» .Мыржақып Дулатов ақын-жазушымыз айтқандай бізді сүйетұғын, күйетұғын әрқашан қамымызды ойлап жүретұғын абзал жан ,ол –ана. Ана тағдыры жыл мезгілдеріне қарай , баланың көңіл-күйіне, жасына қарай , әр кезде әр түрлі әсер етеді, өзгеше ой салады. Шынын да ана деген бір шешілмейтін жұмбақ,оның ойлары таудай түрленіп, әр қырынан әріқарай сәуле шашады. Заман асқан сайын, уақыт өткен сайын тылсымның кілті табылып, ана баласына бүгінгіден де ашыла, жақындай түседі.Өмір өзі ұзақтығымен емес, мазмұнымен есептеледі. Сол өмірдің ішінде қанша ана балаларына ақыл-кеңес беріп, өмірге деген құштарлығын арттады емес пе. Баланың білегі ауырса , ананың жүрегі аурады емес пе? Сондықтан анамызға ауыр сөз айтпай, өмірде сыйлап өтейік. Ананың тілін алмаған, азапқа қалады деп бекерге айтпаған болар. Ана –өмірдің сенімді айғағы, баланың ақылшысы,жетекшісі,өмірімізге нәр беретін , таусылмайтын теңіз деуге болады. Сондықтан ана алдында құрмет етейік....

«№1 Зеренді орта мектебі» КММ

Қазақ тілі мен әдебиет мұғалімі

Жукенова А.С